ddrg/super_eurlex huggingface dataset:
2)

regulas 6. pantu aizstāj ar šādu: “6. pants Rādītāji 1. Kategoriju, kura raksturo grupas lielumu, veido viens rādītājs, kurš ir vienāds ar grupas kopējo riska darījumu apjomu. 2. Kategoriju, kura raksturo grupas sasaisti ar finanšu sistēmu, veido visi turpmāk minētie rādītāji: a) aktīvi finanšu sistēmas ietvaros; b) saistības finanšu sistēmas ietvaros; c) apgrozībā esošie vērtspapīri. 3. Kategoriju, kura raksturo grupas sniegto pakalpojumu vai finanšu infrastruktūras aizvietojamību, veido visi turpmāk minētie rādītāji: a) glabāšanā esošie aktīvi; b) maksājumu darbības; c) sākotnēji izvietotie darījumi parāda un kapitāla tirgos. 4. Kategoriju, kura raksturo grupas sarežģītību, veido visi turpmāk minētie rādītāji: a) OTC atvasināto instrumentu nosacītā summa; b) 3. līmenī iekļautie aktīvi patiesajā vērtībā, ko nosaka saskaņā ar Komisijas Regulu (ES) Nr. 1255/2012 (*); c) tirdzniecības nolūkā turēti un pārdošanai pieejami vērtspapīri. 5. Kategoriju, kas raksturo grupas pārrobežu darbības, veido turpmāk minētie rādītāji: a) pārjurisdikciju prasījumi; b) pārjurisdikciju saistības. 6. Attiecībā uz datiem, kas paziņoti citās valūtās, nevis euro, attiecīgā iestāde izmanto atbilstošu maiņas kursu, ņemot vērā Eiropas Centrālā bankas publicēto 31. decembrī piemērojamo atsauces maiņas kursu un starptautiskos standartus. Attiecībā uz 3. punkta b) apakšpunktā minēto maksājumu darbību rādītāju attiecīgā iestāde izmanto attiecīgā gada vidējos maiņas kursus. (*) Komisijas 2012. gada 11. decembra Regula (ES) Nr. 1255/2012, ar kuru groza Regulu (EK) Nr. 1126/2008, ar ko pieņem vairākus starptautiskos grāmatvedības standartus saskaņā ar Eiropas Parlamenta un Padomes Regulu (EK) Nr. 1606/2002, attiecībā uz 12. starptautisko grāmatvedības standartu, 1. un 13. starptautisko finanšu pārskatu standartu un Starptautisko finanšu pārskatu interpretācijas komitejas 20. interpretāciju (OV L 360, 29.12.2012., 78. lpp.).”;"
(138)

Pamatojoties uz minēto, likme, kāda tiks noteikta šiem maksājumiem, ir šāda: Uzņēmums Kaitējuma apmērs (%) Dempinga starpība (%) Galīgā antidempinga maksājuma likme (%) Jiangyin Xicheng Steel Co., Ltd. Jiangyin 18,4 62,1 18,4 Jiangyin Ruihe Metal Products Co., Ltd. Jiangyin 18,4 62,1 18,4 Jiangsu Yonggang Group Co., Ltd. Zhangjiagang 22,5 48,1 22,5 Jiangsu Lianfeng Industrial Co., Ltd. Zhangjiagang 22,5 48,1 22,5 Zhangjiagang Hongchang High Wires Co., Ltd. Zhangjiagang 22,5 48,1 22,5 Zhangjiagang Shatai Steel Co., Ltd. Zhangjiagang 22,5 48,1 22,5 Visi pārējie uzņēmumi 22,5 62,1 22,5
(1)

Protokola Nr. 3 par Eiropas Savienības Tiesas statūtiem, kurā grozījumi izdarīti ar Eiropas Parlamenta un Padomes Regulu (ES, Euratom) 2015/2422 (3), 48. pantā ir paredzēts, ka Vispārējā tiesā, kuras sastāvā no 2015. gada 25. decembra ir 40 tiesneši, no 2016. gada 1. septembra jābūt 47 tiesnešiem un no 2019. gada 1. septembra – pa diviem tiesnešiem no katras dalībvalsts.
(73)

Šajā izmeklēšanā imports no ĶTR ir kopējais importa apjoms no ĶTR, izņemot importu no Fang Da, uz ko šī pārskatīšana neattiecas. Imports no Fang Da tika ņemts vērā tikai tādēļ, lai aprēķinātu Savienības kopējo patēriņu. Tā kā Ķīnas un Indonēzijas ražotāji eksportētāji šajā izmeklēšanā nesadarbojās, Komisija izmantoja statistiku, kas pieejama 14. panta 6. punktā minētajā datubāzē, lai noteiktu apjomu un cenas importam no šīm abām valstīm attiecīgajā periodā, jo šajā datubāzē bija pietiekami detalizēta informācija, kas klasificēta, izmantojot 10 ciparu TARIC kodus un TARIC papildkodus.
(114)

Neviens no atlikušajiem četriem lietotājiem, kuri sadarbojās, neimportēja attiecīgo ražojumu no ĶTR, bet gan iegādājās līdzīgo ražojumu no Savienības ražošanas nozares. Divi no šiem uzņēmumiem ir uzņēmumi, kas nodarbojas ar pārklāšanu. Trešais uzņēmums ir automobiļu ražotājs, kas ražo pārnesumkārbas paša ražotajiem automobiļiem. Ceturtais uzņēmums ir automobiļu detaļu ražotājs. Tomēr šā uzņēmuma iesniegtie dati bija nepilnīgi, un tos nevarēja izmantot. Izmeklēšanā atklājās, ka pārskatīšanas izmeklēšanas periodā visi lietotāji strādāja ar peļņu. Neviens no šiem četriem lietotājiem neizvirzīja argumentus pret pasākumu turpināšanu.
11)

regulas 8. pantu aizstāj ar šādu: “8. pants Iestāšanās lietā 1. Ikviena persona, kuras intereses pamatoti skar Apelācijas padomei iesniegtas prasības iznākums, drīkst iestāties Apelācijas padomes procesā. Atkāpjoties no pirmās daļas, gadījumos, kas saistīti ar Regulas (EK) Nr. 1907/2006 VI sadaļas 2. nodaļu, dalībvalsts, kuras kompetentā iestāde ir veikusi vielas izvērtēšanu, var iestāties lietā bez pamatojuma par interesi attiecībā uz lietas iznākumu. 2. Pieteikumu, kurā minēti apstākļi, kas pamato tiesības iestāties, iesniedz trīs nedēļu laikā pēc 6. panta 6. punktā minētā paziņojuma publicēšanas. 3. Ar iestāšanos lietā drīkst tikai pilnībā vai daļēji atbalstīt vai iebilst vienas puses prasījumam. Iestāšanās lietā nepiešķir tādas pašas procesuālās tiesības, kādas ir pusēm, un tā ir pakārtota pamata procesam. Tā zaudē savu priekšmetu, ja lietu izslēdz no Apelācijas padomes reģistra tādēļ, ka puse ir atteikusies vai atsaukusi apelāciju vai puses ir panākušas izlīgumu, vai arī apelācijas pieteikums atzīts par nepieņemamu. Personas, kas iestājas lietā, pieņem lietu tādu, kāda tā ir to iestāšanās laikā. 4. Pieteikumā par iestāšanos lietā norāda: a) lietas aprakstu; b) pušu vārdus/nosaukumus; c) personas, kas iestājas lietā, uzvārdu/nosaukumu un adresi; d) ja persona, kas iestājas lietā, ir iecēlusi pārstāvi saskaņā ar 9. pantu – pārstāvja vārdu/nosaukumu un juridisko adresi; e) kontaktadresi, ja tā atšķiras no c) un d) apakšpunktā minētās; f) vienas vai vairāku pušu prasījumu, kuru atbalstam minētā persona lūdz atļauju iestāties lietā; g) apstākļu uzskaitījumu, kas dod tiesības iestāties lietā; h) norādi par to, vai persona, kas iestājas lietā, piekrīt, ka dokumentus tai vai attiecīgā gadījumā tās pārstāvim piegādā pa telefaksu, e-pastu vai izmantojot citus tehniskus saziņas līdzekļus. Pieteikumu par iestāšanos lietā nosūta pusēm, lai saņemtu to apsvērumus par šo pieteikumu, pirms Apelācijas padome par to pieņem lēmumu. 5. Ja Apelācijas padome pieņem lēmumu atļaut iestāšanos lietā, persona, kas iestājas lietā, saņem visu pusēm izsniegto procesuālo dokumentu kopijas, ko šim nolūkam puses ir nosūtījušas Apelācijas padomei. Konfidenciālus materiālus vai dokumentus neizsniedz. 6. Apelācijas padome lemj par to, vai apmierināt vai neapmierināt pieteikumu par iestāšanos. Ja Apelācijas padome atļauj iestāties lietā, priekšsēdētājs nosaka termiņu, kurā persona, kas iestājas lietā, var iesniegt iestāšanās rakstu. Iestāšanās rakstā norāda: a) personas, kas iestājas lietā, prasījumu, kas pilnībā vai daļēji atbalsta vai iebilst pret kādas puses prasījumu; b) iestāšanās lietā tiesību pamatu un faktiskos un tiesību argumentus; c) attiecīgā gadījumā atbalstam iesniegto pierādījumu raksturu; d) attiecīgā gadījumā norādi par to, kāda informācija pieteikumā uzskatāma par konfidenciālu un kādēļ. Pēc tam, kad ir iesniegts iestāšanās raksts, priekšsēdētājs var noteikt termiņu, kurā puses var atbildēt uz šo rakstu. 7. Personas, kas iestājas lietā, pašas sedz savus izdevumus.”;
1)

pielikuma C.2.2.1. punktu aizstāj ar šādu: “C.2.2.1. Īpašas svinam, kadmijam, dzīvsudrabam, neorganiskajai alvai un neorganiskajam arsēnam paredzētas procedūras Analīžu veicēji raugās, lai paraugu sagatavošanas posmā paraugi netiktu piesārņoti. Ja iespējams, ierīcēs un iekārtās, kas nonāk saskarē ar paraugu, nevar būt minēto metālu un tām jābūt izgatavotām no inertiem materiāliem, piemēram, no tādām plastmasām kā polipropilēns, politetrafluoretilēns (PTFE) u. c. Tām jābūt notīrītām ar skābi, lai piesārņojuma risku samazinātu līdz minimumam. Augstas kvalitātes nerūsējošu tēraudu var izmantot, lai grieztu šķautnes. Ir daudzas apmierinošas specifiskas paraugu sagatavošanas procedūras, ko var izmantot attiecīgajiem ražojumiem. Attiecībā uz aspektiem, kas nav īpaši izklāstīti šajā regulā, par apmierinošām uzskata procedūras, kas aprakstītas CEN standartā “Pārtikas produkti. Ķīmisko elementu un to savienojumu noteikšana. Vispārīgi norādījumi un īpašas prasības” (*), taču vienlīdz līdzvērtīgas var būt arī citas paraugu sagatavošanas metodes. Izmantojot alvas neorganiskos savienojumus, jānodrošina, lai šķīdumā būtu viss materiāls, jo ir zināms, ka viegli rodas zudumi, jo īpaši tāpēc, ka notiek hidrolīze, kurā rodas nešķīstoši Sn(IV) oksīda hidrāti. (*) Standarts EN 13804:2013 “Pārtikas produkti. Ķīmisko elementu un to savienojumu noteikšana. Vispārīgi norādījumi un īpašas prasības”, CEN, Rue de Stassart 36, B-1050 Brussels.”;"
(3)

Saskaņā ar Regulas (ES) Nr. 978/2012 8. panta 3. punktu Komisijai, izmantojot īstenošanas aktu, ar ko aptur vai atjauno tarifa preferences, reizi trijos gados būtu jāpārskata minētais saraksts. Pārskatītais saraksts būtu jāpiemēro trīs gadus, sākot no 2017. gada 1. janvāra. Saraksta pamatā ir tirdzniecības statistika par 2012.–2014. kalendāro gadu, kas pieejama 2015. gada 1. septembrī, un tajā ņemts vērā imports no VPS saņēmējvalstīm, kuras uzskaitītas II pielikumā Regulā (ES) Nr. 978/2012, kas piemērojama minētajā dienā. Tomēr neņem vērā to VPS saņēmējvalstu importa vērtību, kuras no 2017. gada 1. janvāra vairs nesaņem tarifa preferences saskaņā ar Regulas (ES) Nr. 978/2012 4. panta 1. punkta b) apakšpunktu.
(1)

Regulas (EK) Nr. 110/2008 II pielikumā noteikts, ka 32. kategorijas “Liķieris” stipros alkoholiskos dzērienus ražo, aromatizējot lauksaimniecības izcelsmes etilspirtu vai lauksaimniecības izcelsmes destilātu, vai vienu vai vairākus stipros alkoholiskos dzērienus, vai to maisījumu, un saldina, un pievieno lauksaimniecības izcelsmes produktus vai pārtikas produktus, piemēram, krējumu, pienu vai citus piena produktus, augļus, vīnu vai aromatizētu vīnu. Tomēr tādu pamata organoleptisko īpašību iegūšanai, kādas raksturo šo stipro alkoholisko dzērienu kategoriju, nav nepieciešams veikt gan aromatizēšanu, gan lauksaimniecības izcelsmes produktu vai pārtikas produktu pievienošanu. Lai iegūtu produktu ar īpašībām, kuras patērētāji parasti saista ar liķieri, pietiek tikai ar vienu no šīm darbībām. Tādējādi būtu jāatļauj laist tirgū 32. kategorijas “Liķieris” stipros alkoholiskos dzērienus, kuri ir ražoti, vai nu aromatizējot lauksaimniecības izcelsmes etilspirtu vai lauksaimniecības izcelsmes destilātu, vai vienu vai vairākus stipros alkoholiskos dzērienus, vai to maisījumu, vai arī pievienojot lauksaimniecības izcelsmes produktus vai pārtikas produktus.
b)

iekļauj šādu 1.a punktu: “1.a Atkāpjoties no 1. punkta pirmās daļas b) apakšpunkta, dalībvalstis var nolemt, ka, sākot no 2016. vai 2017. kalendārā gada, gados jaunais lauksaimnieks vai lauksaimnieki tajā pašā apakšpunktā minēto reālo un ilgstošo kontroli veic vienpersonīgi. Šādu lēmumu pieņem pirms dienas, kurā sākas pieteikumu iesniegšana par pirmo gadu, uz kuru attiecas lēmums, un to pieņem tikai vienu reizi. Šādu lēmumu nav iespējams pieņemt pēc dienas, kurā sākas pieteikumu iesniegšanas periods attiecībā uz 2017. kalendāro gadu. Ja dalībvalstis izmanto pirmajā daļā paredzēto atkāpi, tad, lai noteiktu Regulas (ES) Nr. 1307/2013 50. panta 2. punkta a) apakšpunktā un 5. punktā minēto saimniecības izveidošanas dienu, ņem vērā periodu, kurā gados jaunais lauksaimnieks veica kontroli kopā ar citiem lauksaimniekiem saskaņā ar šā panta 1. punkta pirmās daļas b) apakšpunktu kalendārajos gados, kas ir pirms kalendārā gada, no kura sāk piemērot atkāpi. Ja dalībvalstis izmanto minēto atkāpi, tās nolemj, vai tās pieprasa vai nepieprasa to, lai gados jaunie lauksaimnieki vienpersonīgi kontrolētu tādas juridiskās personas vai fizisko personu grupas, kas maksājumu saskaņā ar gados jauno lauksaimnieku shēmu jau ir saņēmušas gadā vai gados, kas ir pirms gada, no kura piemēro atkāpi, ja tajā laikā gados jaunais lauksaimnieks vai lauksaimnieki kontroli veica kopā ar lauksaimniekiem, kas nav gados jaunie lauksaimnieki.”;
““1.1.1.1.

19.1. tabula Testi un minimālie spēki vai testa ciklu skaits L1e-A transportlīdzekļu kategorijai un L1e-B transportlīdzekļu kategorijas pedāļpiedziņas velosipēdiem Priekšmets Testa nosaukums Atsauce uz izmantojamo testu Vajadzīgā testēšanas spēka minimālā vērtība vai testa ciklu minimālais skaits Stūre un stūres statnis Sāniskās lieces tests (statiskais tests) ISO 4210-5:2014, testēšanas metode 4.3 800 N (= Spēks, F2) Noguruma tests (1. posms — (out of phase) slodze uz ārpusi) ISO 4210-5:2014, testa metode 4.9 270 N (= Spēks, F6) Noguruma tests (2. posms — (in phase) slodze uz iekšpusi) ISO 4210-5:2014, testa metode 4.9 2014. Testa metode 4.9 370 N (= Spēks, F7) Rāmis Noguruma tests, iedarbojoties spēkam uz pedāļiem ISO 4210-6:2014, testēšanas metode 4.3 1 000 N (= Spēks, F1) Noguruma tests, iedarbojoties horizontālam spēkam ISO 4210-6:2014, testa metode 4.4 C1 = 100 000 (= Testa ciklu skaits) Noguruma tests, iedarbojoties vertikālam spēkam ISO 4210-6:2014, testa metode 4.5 1 100 N (= Spēks, F4) Priekšējā dakša Statiskais lieces tests ISO 4210-6:2014, testa metode 5.3 1 500 N (= Spēks, F5) Sēdekļa statnis 1. posms, noguruma tests ISO 4210-9:2014, testa metode 4.5.2 1 100 N (= Spēks, F3) 2. posms, statiskais stipruma tests ISO 4210-9:2014, testa metode 4.5.3 2 000 N (= Spēks, F4)”;”
LV Eiropas Savienības Oficiālais Vēstnesis L 146/37

Labojums Komisijas Īstenošanas regulā (ES) 2016/535 (2016. gada 5. aprīlis), ar ko Regulas (ES) Nr. 206/2010 II pielikumu groza attiecībā uz ierakstu par Singapūru to trešo valstu, to teritoriju vai daļu sarakstā, no kurām Savienībā atļauts ievest svaigu gaļu

( “Eiropas Savienības Oficiālais Vēstnesis” L 89, 2016. gada 6. aprīlis )

13. lappusē pielikumā veterinārā sertifikāta parauga “NZ-TRANSIT-SG” II.1. punkta “Veselības apliecinājums” II.1.3. punktā:

tekstu:

“saskaņā ar attiecīgajām Regulas (EK) Nr. 853/2004 II pielikuma I un V iedaļas prasībām”

lasīt šādi:

“saskaņā ar attiecīgajām Regulas (EK) Nr. 853/2004 III pielikuma I un V iedaļas prasībām”.
(4)

Komisija ir saņēmusi piecus paziņojumus par iebildumiem saskaņā ar Regulas (EK) Nr. 510/2006 7. panta 1. punktu un 7. panta 2. punktu (5). Pirmais tika saņemts 2012. gada 14. decembrī no Šveices uzņēmuma NECTRA FOOD SA. Otrais tika saņemts 2012. gada 17. decembrī no Ēģiptes uzņēmuma FAR TRADING CO. Trešais tika saņemts 2012. gada 17. decembrī no Norvēģijas uzņēmuma Oluf Lorentzen AS. Ceturtais tika saņemts 2012. gada 20. decembrī no Apvienotās Karalistes. Piektais tika saņemts 2012. gada 17. decembrī no Dānijas uzņēmuma CARL B.FELDTHUSEN.
a)

Cietā kurināmā lokālajiem telpu sildītājiem mērījumā ņem vērā daļiņu (PM), organisko gāzveida savienojumu (OGC), oglekļa monoksīda (CO) un slāpekļa oksīdu (NOx) emisijas, ko mēra visus vienlaikus un reizē ar telpu apsildes energoefektivitāti, izņemot daļiņu emisijas, ja izmanto 4. punkta a) apakšpunkta i) punkta 2) apakšpunktā vai 4. punkta a) apakšpunkta i) punkta 3) apakšpunktā aprakstīto metodi. i) PM mērīšanai atļauts izmantot trīs metodes, un katrai ir savas prasības, taču jāizmanto tikai viena no metodēm: 1) PM mērīšana, ņemot daļēju sauso dūmgāzu paraugu, izmantojot sakarsētu filtru. PM mērīšanu iekārtas sadegšanas produktos veic, kad ražojums darbojas ar nominālo jaudu, un vajadzības gadījumā pie daļējas slodzes; 2) PM mērīšana pilnā sadegšanas ciklā, ņemot daļēju dūmgāzu paraugu no atšķaidītām dūmgāzēm, izmantojot dabisko velkmi, pilnplūsmas atšķaidīšanas kanālu un filtru istabas temperatūrā; 3) PM mērīšana 30 minūšu periodā, ņemot daļēju dūmgāzu paraugu no atšķaidītām dūmgāzēm, izmantojot nemainīgu dūmgāzu plūsmu 12 Pa spiedienā, pilnplūsmas atšķaidīšanas kanālu un filtru istabas temperatūrā vai elektrostatisko filtru. ii) OGC mērīšanu iekārtas sadegšanas produktos veic nepārtraukti, ar ekstrakciju, izmantojot liesmas jonizācijas detektoru. Iegūto rezultātu izsaka miligramos oglekļa (mgC). OGC mērīšanu iekārtas sadegšanas produktos veic, kad ražojums darbojas ar nominālo jaudu, un vajadzības gadījumā pie daļējas slodzes. iii) CO mērīšanu iekārtas sadegšanas produktos veic nepārtraukti, ar ekstrakciju, izmantojot infrasarkanā starojuma detektoru. CO mērīšanu iekārtas sadegšanas produktos veic, kad ražojums darbojas ar nominālo jaudu, un vajadzības gadījumā pie daļējas slodzes. iv) NOx mērīšanu iekārtas sadegšanas produktos veic nepārtraukti, ar ekstrakciju, izmantojot hemiluminiscences detektoru. Slāpekļa oksīdu emisijas mēra kā slāpekļa monoksīda un slāpekļa dioksīda summu un izsaka kā slāpekļa dioksīdu. NOx mērīšanu iekārtas sadegšanas produktos veic, kad ražojums darbojas ar nominālo jaudu, un vajadzības gadījumā pie daļējas slodzes.
(6)

Eiropas Parlamenta un Padomes Regulas (EK) Nr. 1831/2003 (4) I pielikumā tehnoloģisko piedevu kategorijā ir iekļauta to piedevu funkcionālā grupa, kas slāpē vai mazina mikotoksīnu absorbciju, veicina to izdalīšanos vai maina to iedarbības veidu, tādējādi mazinot mikotoksīnu iespējamo nelabvēlīgo ietekmi uz dzīvnieku un cilvēku veselību. Šīs piedevas nemaina nevēlamās vielas daudzumu barībā un šo piedevu lietošana barību nedetoksicē, tāpēc šo piedevu lietošana neietilpst šīs regulas darbības jomā. Turklāt šādus produktus nav paredzēts lietot neatbilstošai barībai, tāpēc tie neietilpst šīs regulas darbības jomā.
a)

pavadvēstule: i) pieteikums apstiprinājumam, lai varētu izmantot iekšējo modeli maksātspējas kapitāla prasības aprēķināšanai no konkrēta datuma, un vispārējs paskaidrojums par iekšējo modeli, tostarp modeļa struktūras un piemērošanas jomas īss apraksts; ii) apliecinājums par laikposmu pirms pieteikuma iesniegšanas, kurā iekšējais modelis ticis izmantots riska pārvaldības sistēmā un lēmumu pieņemšanas procesos saskaņā ar Direktīvas 2009/138/EK 120. pantā izklāstītajām prasībām; iii) apliecinājums, ka pieteikums ir pilnīgs un ietver precīzu aprakstu par iekšējo modeli un ka nav izlaists neviens būtisks fakts; iv) apliecinājums par to, vai apdrošināšanas vai pārapdrošināšanas sabiedrība ir daļa no grupas, kura izmanto iekšējo modeli konsolidētās grupas maksātspējas kapitāla prasības aprēķināšanai, vai par to, ka pieteikums, lai varētu izmantot jebkādu iekšējo modeli konsolidētās grupas maksātspējas kapitāla prasības aprēķināšanai, ticis iesniegts, nesaņemot paziņojumu par lēmumu; v) citu pieteikumu saraksts, kurus apdrošināšanas vai pārapdrošināšanas sabiedrība iesniegusi vai tobrīd plāno iesniegt turpmāko sešu mēnešu laikā, lai saņemtu kādu no Direktīvas 2009/138/EK 308. panta a) punkta 1. apakšpunktā norādītajiem apstiprinājumiem, norādot arī attiecīgos pieteikuma datumus; vi) to attiecīgo apdrošināšanas un pārapdrošināšanas sabiedrības darbinieku kontaktinformācija, kuri iesaistīti ar iekšējo modeli saistītajās darbībās, kā arī to attiecīgo šīs sabiedrības darbinieku kontaktinformācija, kuriem var iesniegt papildu informācijas pieteikumus;
PIELIKUMS

Regulas (EK) Nr. 881/2002 I pielikuma sadaļai “Fiziskās personas” pievieno šādu ierakstu:

“Aliaskhab Alibulatovich Kebekov (Алиaсхаб Алибулатович Кебеков) (alias: a) Sheikh Abu Muhammad; b) Ali Abu Muhammad; c) Abu Muhammad Ali Al-Dagestani). Dzimšanas datums: 1.1.1972. Dzimšanas vieta: Teletl ciemats, Shamilskiy rajons, Dagestānas Republika, Krievijas Federācija. Valstspiederība: Krievijas. Pases Nr.: 628605523 (Krievijas ārzemju ceļošanas pases numurs, izdota 4.7.2006., izdevis Krievijas Federācijas Federālais migrācijas dienests, derīga līdz 16.7.2016.). Valsts identifikācijas Nr.: 8203883123 (Krievijas valsts pases numurs, izdota 16.7.2005., izdevis Iekšlietu departaments (OVD), Kirovskiy rajons, Dagestānas Republika, Krievijas Federācija, derīga līdz 1.1.2017.). Adrese: Shosse Aeroporta, 5 Ap. 7 Makhachkala, Republic of Dagestan, Russian Federation. Papildu informācija: a) ārējā izskata apraksts: acu krāsa: brūna; matu krāsa: pelēka; augums: 170–175 cm; miesasbūve: spēcīgs, ovāla seja, bārda; b) tēva vārds, uzvārds: Alibulat Kebekovich Kebekov, dzimis 1927. gadā; c) fotogrāfija ir pieejama iekļaušanai Interpola un ANO Drošības padomes īpašajā paziņojumā. Regulas 2.a panta 4. punkta b) apakšpunktā minētais paziņošanas datums: 23.3.2015.”
A.CL.160.C. Apgabali, kuros ir dabas radīti vai citi specifiski ierobežojumi: jānorāda, vai lielākā daļa no saimniecības lauksaimniecībā izmantotās zemes atrodas apgabalā, uz ko attiecas Eiropas Parlamenta un Padomes Regulas (ES) Nr. 1305/2013 (4) 32. panta noteikumi. Ja dalībvalstī vēl nav pabeigta saskaņā ar Regulas (ES) Nr. 1305/2013 32. panta 3. punktu veikta tādu apgabalu robežu noteikšana, kuros ir būtiski dabas ierobežojumi, tad jānorāda apgabali, par kuriem 2007.–2013. gada plānošanas periodā varēja pretendēt uz maksājumiem saskaņā ar Regulas (EK) Nr. 1698/2005 36. panta a) punkta ii) apakšpunktu. Jāizmanto šādi kodi: 1. Lielākā daļa no saimniecības lauksaimniecībā izmantotās zemes neatrodas nedz apgabalā, kurā ir dabas radīti vai citi specifiski ierobežojumi Regulas (ES) Nr. 1305/2013 32. panta nozīmē, nedz arī (ja dalībvalstī vēl nav pabeigta saskaņā ar Regulas (ES) Nr. 1305/2013 32. panta 3. punktu veikta robežu noteikšana) apgabalā, par kuru 2007.–2013. gada plānošanas periodā varēja pretendēt uz maksājumiem saskaņā ar Regulas (EK) Nr. 1698/2005 36. panta a) punkta ii) apakšpunktu. 21. Lielākā daļa no saimniecības lauksaimniecībā izmantotās zemes atrodas apgabalā, kurā ir ievērojami dabas radīti ierobežojumi Regulas (ES) Nr. 1305/2013 32. panta 3. punkta nozīmē. 22. Lielākā daļa no saimniecības lauksaimniecībā izmantotās zemes atrodas apgabalā, kuru ietekmē specifiski ierobežojumi Regulas (ES) Nr. 1305/2013 32. panta 4. punkta nozīmē. 23. Lielākā daļa no saimniecības lauksaimniecībā izmantotās zemes atrodas apgabalā, par kuru 2007.–2013. gada plānošanas periodā varēja pretendēt uz maksājumiem saskaņā ar Regulas (EK) Nr. 1698/2005 36. panta a) punkta ii) apakšpunktu (ja dalībvalstī vēl nav pabeigta saskaņā ar Regulas (ES) Nr. 1305/2013 32. panta 3. punktu veikta robežu noteikšana). 3. Lielākā daļa no saimniecības lauksaimniecībā izmantotās zemes atrodas kalnu apgabalā Regulas (ES) Nr. 1305/2013 32. panta 2. punkta nozīmē. 5. Lielākā daļa no saimniecības lauksaimniecībā izmantotās zemes atrodas pakāpeniskas maksājumu pārtraukšanas apgabalā Regulas (ES) Nr. 1305/2013 31. panta 5. punkta nozīmē.
(8)

Garantiju, kas ir pieprasīta atbilstošu piedāvājumu sagatavošanai, var uzskatīt par atbilstošu, pārredzamu un nediskriminējošu tikai tad, ja infrastruktūras pārvaldītājs tīkla pārskatā izklāsta skaidrus un pārredzamus noteikumus par jaudas pieprasījuma sagatavošanu un piedāvā pieteikuma iesniedzējiem nepieciešamos atbalsta instrumentus. Tā kā pirms pieteikšanās procedūras nav iespējams objektīvi noteikt, kāda ir atbilstošu piedāvājumu sagatavošanas iespēja, šādu iespēju nepietiekamību var noteikt tikai pēc minētās procedūras, pamatojoties uz to, ka vairākkārt nav bijis iespējams izvirzīt šos piedāvājumus, vai to, ka infrastruktūras pārvaldniekam nav sniegta vajadzīgā informācija. Pieteikuma iesniedzējam būtu jāatbild par šo piedāvājumu nesniegšanu, un par to ir noteikta sankcija, liedzot pieteikuma iesniedzējam pieteikties uz konkrētu vilcienu ceļu.